rejauldu/bengali-wikipedia huggingface dataset:
চায়না নর্থ ইন্ডাস্ট্রিজ গ্রুপ কর্পোরেশন লিমিটেড, আন্তর্জাতিকভাবে নরিনকো গ্রুপ (নর্থ ইন্ডাস্ট্রিজ কর্পোরেশন) এবং চীনে চায়না অর্ডন্যান্স ইন্ডাস্ট্রিজ গ্রুপ কর্পোরেশন লিমিটেড (চীনা: 中国兵器工业集团有限公司) নামে পরিচিত চীনের একটি রাষ্ট্রীয় মালিকানাধীন প্রতিরক্ষা কর্পোরেশন যা বিভিন্ন ধরনের বাণিজ্যিক এবং সামরিক পণ্য উৎপাদন করে থাকে। নরিনকো গ্রুপ বিশ্বের অন্যতম বড় প্রতিরক্ষা ঠিকাদারী প্রতিষ্ঠান হিসেবে পরিচিত।  কোম্পানিটির সহযোগি প্রতিষ্ঠান, চায়না নর্থ ইন্ডাস্ট্রিজ কর্পোরেশন (চীনা: 中国北方工业有限公司), অথবা সাধারণভাবে নরিনকো, নরিনকো গ্রুপের পণ্য আন্তর্জাতিকভাবে বাজারজাত করে থাকে এবং দেশীয় বেসামরিক নির্মাণ ও সামরিক প্রতিরক্ষা প্রকল্পের সাথে জড়িত।   ইতিহাস  ১৯৮০ সালে চীনের স্টেট কাউন্সিলের অনুমোদন নিয়ে প্রতিষ্ঠিত নরিনকো একটি এন্টারপ্রাইজ গ্রুপ যা পণ্য এবং মূলধন উভয় ক্ষেত্রেই গবেষণা ও উন্নয়ন, উত্পাদন, বিপণন এবং পরিষেবা দিয়ে থাকে। নরিনকো প্রধানত প্রতিরক্ষা পণ্য, পেট্রোলিয়াম ও খনিজ সম্পদ উন্নয়ন, আন্তর্জাতিক প্রকৌশল চুক্তি, অপট্রোনিক পণ্য, বেসামরিক বিস্ফোরক এবং রাসায়নিক পণ্য, ক্রীড়া অস্ত্র ও সরঞ্জাম, যানবাহন এবং লজিস্টিক অপারেশন ইত্যাদি নিয়ে কাজ করে থাকে। নরিনকো মোট সম্পদ এবং রাজস্বের পরিপ্রেক্ষিতে চীনের ৫০০টি বৃহত্তম রাষ্ট্রীয় মালিকানাধীন এন্টারপ্রাইজের মধ্যে অগ্রণী স্থান পেয়েছে।   আন্তর্জাতিক ক্রেতা    পণ্য    সামরিক পণ্য    দাঙ্গা নিয়ন্ত্রণ পণ্য    আরও দেখুন    পুস্তক    বহিঃসংযোগ  অফিসিয়াল ওয়েবসাইট   তথ্যসূত্র   বিষয়শ্রেণী:নরিনকো গ্রুপ বিষয়শ্রেণী:চীনের সরকারি মালিকানাধীন কোম্পানি বিষয়শ্রেণী:চীনের আগ্নেয়াস্ত্র প্রস্তুতকারক বিষয়শ্রেণী:সামরিক যানবাহন প্রস্তুতকারক বিষয়শ্রেণী:গণপ্রজাতন্ত্রী চীনের প্রতিরক্ষা কোম্পানি বিষয়শ্রেণী:১৯৮০-এ প্রতিষ্ঠিত চীনা কোম্পানি বিষয়শ্রেণী:চীনা মার্কা বিষয়শ্রেণী:১৯৮০-এ প্রতিষ্ঠিত প্রস্তুতকারক কোম্পানি
পিটি-৬(সিজে-৬ এ) চীনে তৈরি প্রোপেলার চালিত প্রশিক্ষন বিমান।   বায়ুচালিত যন্ত্রাংশসমূহ  পিটি-৬ বিমানটিতে বায়ুচালিত ল্যান্ডিং গিয়ার, ব্রেক, ফ্ল্যাপ ব্যবহার করা হয়।  ইঞ্জিন চালু করতেও বায়ুচালিত যন্ত্রাংশ ব্যবহার করা হয়। ইঞ্জিনচালিত বায়ুপাম্প রিচার্জে ব্যবহৃত হয়। বায়ুচাপ কম থাকলে বাইরের উৎস ব্যবহার করা যেতে পারে। এছাড়া ইঞ্জিন হাতে ঘুরিয়েও চালু করা যেতে পারে।   সংস্করনসমূহ  সিজে-৬ প্রশিক্ষণ বিমান। দুই আসনবিশিষ্ট ২৬০ অশ্বশক্তির প্রাথমিক প্রশিক্ষণ বিমান। ঝুনঝু হুসাই এইচএস-৬ রোডিয়াল পিষ্টন ইঞ্জিন। সিজে-৬এ দুই আসনবিশিষ্ট ২৮৫ অশ্বশক্তির প্রাথমিক প্রশিক্ষণ বিমান। এইচএস-৬এ রোডিয়াল পিষ্টন ইঞ্জিন। সিজে-৬বি দুই আসনবিশিষ্ট ৩০০ অশ্বশক্তির বর্মাবৃত বিমান। স্বল্পসংখ্যক নির্মিত। এইচএস-৬ডি রোডিয়াল পিষ্টন ইঞ্জিন। বিটি-৬ সিজে-৬ এবং সিজে-৬এ –এর রপ্তানী সংস্করণ। হাইয়ান এ হাইয়ান প্রোটোটাইপ। প্রথম উড্ডয়ন আগস্ট ১৯৮৫। হাইয়ান বি এক আসনবিশিষ্ট, হুসাই এইচএস-৬(৩৪৫ অশ্বশক্তি) সংযুক্ত, কৃষিকাজে ও আগুন নিভানোর কাজে ব্যবহার উপযোগী।  হাইয়ান সি দুই আসনবিশিষ্ট, বেসামরিক পর্যবেক্ষণ, টহল বিমান।   বৈশিষ্ঠ্যসমুহ   নির্মানকাল :১৯৬১  বৈমানিক :২জন  দৈর্ঘ্য :৮.৪৬ মিঃ  উচ্চতা :২.৯৪ মিঃ  খালি অবস্হায় ওজন :১০৯৫ কেজি  সর্বোচ্চ গতি :২৮৭ কি.মি./ঘঃ  পাল্লা :৬৪০ কি.মি.  শক্তির উৎস :১*২৮৫ হর্স পাওয়ার হাউসেই (huosai)-৬ এ(hs-6a)   পিটি-৬ এর সাথে সম্পর্কিত বিমানসমূহ   ন্যানচ্যাং সিজে-৬  ন্যানচ্যাং সিজে-৫  ইয়াকভলেভ ইয়াক-১৮   বহিঃসংযোগ   সিজে-৬  ওযারবার্ড অ্যালাই-এর পৃষ্ঠা  সিজে-৬ ইতিহাস  সিজে-৬ আমদানীকারক: অস্ট্রেলিয়া  বিক্রেতা  সিজে-৬ আমদানীকারক: দক্ষিণ আফ্রিকা  বিষয়শ্রেণী:যুদ্ধ বিমান বিষয়শ্রেণী:ন্যানচ্যাং নির্মিত বিমান বিষয়শ্রেণী:গণমুক্তিফৌজ বিমান বাহিনীর যুদ্ধবিমান বিষয়শ্রেণী:প্রোপেলারচালিত বিমান বিষয়শ্রেণী:নিচু পাখার বিমান
ক্রান্তীয় বাস্তুবিদ্যা হলো ক্রান্তীয় অঞ্চলের সমস্ত দিকগুলির অধ্যয়ন, যা নিরক্ষীয় অঞ্চলের উভয় পাশের প্রায় ২৩.৫ ডিগ্রি পাওয়া যায়। উল্লেখযোগ্য গ্রীষ্মমণ্ডলীয় বাস্তুতন্ত্রের মধ্যে রয়েছে অ্যামেজোনিয়া, আফ্রিকা এবং দক্ষিণ পূর্ব এশিয়ার রেইন ফরেস্ট, সাভানা ঘাসভূমি এবং প্রবাল প্রাচীর। নিরক্ষীয় অঞ্চলের উভয় উত্তর ও দক্ষিণে ২৩.৫ ডিগ্রি করে যে দুটি দাগ দেখা যায় সেই দুটিকে যথাক্রমে কর্কটক্রান্তি ও মকরক্রান্তি রেখা বলে। ক্রান্তীয় জলবায়ু গরম, আর্দ্র আবহাওয়া এবং সারা বছর বৃষ্টিপাতের অভিজ্ঞতা অর্জন করে। যদিও অনেকে অঞ্চলটিকে কেবলমাত্র রেইন ফরেস্টের সাথে সংযুক্ত করতে পারেন, তবে গ্রীষ্মমণ্ডলীয় অঞ্চলে রয়েছে বিস্তৃত বিভিন্ন বাস্তুতন্ত্র যা বৈচিত্র্যময় জীববৈচিত্র্যের এক বিশাল সম্পদকে গর্ব করে, বহিরাগত প্রাণী প্রজাতি থেকে কদাচিৎ-উদ্ভিদও এর মধ্যে রয়েছে। ক্রান্তীয় বাস্তুবিদ্যাটি প্রাথমিক ইংরেজি প্রকৃতিবিদদের কাজ দিয়ে শুরু হয়েছিল এবং অবশেষে এই ক্রান্তীয় অঞ্চলগুলিতে এই বিদেশী ল্যান্ডস্কেপগুলি অনুসন্ধান ও ডকুমেন্ট করার জন্য নিবেদিত হয়ে গবেষণা কেন্দ্রগুলি প্রতিষ্ঠা করা হয়েছিল। এই জলবায়ু অঞ্চলটি পরিবেশবিজ্ঞানীদের বিভিন্ন উপায়ে সমৃদ্ধ জীববৈচিত্র্য থেকে শুরু করে বিস্তৃত ভূখণ্ড পর্যন্ত মানুষের অবিচ্ছিন্ন গবেষণা পরিচালনা করে। উৎপত্তি ক্রান্তীয় বাস্তুবিদ্যার মূলগুলো ১৯ শতকের শেষের দিকে এবং ২০ শতকের গোড়ার দিকে ইউরোপীয় প্রকৃতিবিদদের ভ্রমণে সন্ধান পাওয়া যায়। আলেকজান্ডার ভন হাম্বলড্ট, টমাস বেল্ট, হেনরি ওয়াল্টার বেটস এমনকি চার্লস ডারউইনের মতো প্রাথমিক পরিবেশবিদ হিসাবে বিবেচিত পুরুষরা গ্রীষ্মমণ্ডলীয় স্থানে যাত্রা করেছিলেন এবং তারা যে বিদেশী উদ্ভিদ এবং প্রাণীজগতের মুখোমুখি হয়েছিল সে সম্পর্কে ব্যাপকভাবে লিখেছিলেন। যদিও অনেক প্রকৃতিবিদ কেবল গ্রীষ্মমণ্ডলের বহিরাগত প্রকৃতির প্রতি আকৃষ্ট হন। যাই হোক না কেন, এই প্রাথমিক গবেষণাগুলি এবং পরবর্তী লেখাগুলি তাদের কাছ থেকে পাওয়া ক্রান্তীয় বাস্তুবিদ্যার প্রাথমিক কাজের অনেকগুলি অংশ নিয়ে থাকে এবং অন্যান্য প্রকৃতিবিদদের মধ্যে ক্রান্তীয় অঞ্চলে আরও আগ্রহের জন্ম দেয়।   তথ্যসূত্র  বিষয়শ্রেণী:বাস্তুতন্ত্র বিষয়শ্রেণী:ক্রান্তিবৃত্ত
Usage  The only parameter is optional. If supplied, it displays as a link to the appropriate shortcut page for the proposal. (Note that this is not automatic; MediaWiki cannot determine the shortcut from the page itself. You need to discover or create the shortcut yourself.)  Adds pages to :Category:Wikipedia .  For related Wikipedia header templates see Template messages/Wikipedia namespace.   Purpose  The Wikipedian community roughly follows a set of official policies and guidelines (collectively often referred to simply as "policy"). Pages reflecting policy are written by ordinary editors in the "Wikipedia:" namespace. Other editors review these proposals and edit to improve them and move toward greater consensus. Over time, many things may happen to a proposal – it may be changed substantially, be moved to a new location, become adopted as a policy or guideline, be rejected by the community, be recast as simply a Wikipedian essay, or fail to sufficiently develop into a viable proposal.  When a proposal is being advanced it is usual to tag the page with . Although a proposal is generally written in advisory tone, it is not policy until adopted by the community through the consensus-building process, and should not yet be tagged with  or  (doing so pre-emptively may be viewed as disruptive).  If a proposal is still in the early formative stages and it is desired to gather creative suggestions from others on what purpose and direction such a proposal should have, one may wish to temporarily use the  header template, and later use  when these matters are clearer. Once proponents of a proposal are satisfied with the form it has taken and it is desired to move forward to the more intense debate that precedes policy acceptance by the community,  should be replaced with . This change in status should be advertised so that interested parties have a fair chance to participate before anyone designates the proposal as rejected or adopted as policy.   See also   Wikipedia:How to contribute to Wikipedia guidance  :Category:Wikipedia draft proposals  :Category:Wikipedia proposals
চিকবল্লাপুর () ভারতের কর্ণাটক রাজ্যের চিকবল্লাপুর জেলার একটি শহর।   জনসংখ্যার উপাত্ত  ভারতের ২০০১ সালের আদমশুমারি অনুসারে চিক বল্লাপুর শহরের জনসংখ্যা হল ৫৪,৯৩৮ জন। এর মধ্যে পুরুষ ৫১% এবং নারী ৪৯%।  এখানে সাক্ষরতার হার ৫৭%। পুরুষদের মধ্যে সাক্ষরতার হার ৬১% এবং নারীদের মধ্যে এই হার ৫২%। সারা ভারতের সাক্ষরতার হার ৫৯.৫%, তার চাইতে চিক বল্লাপুর এর সাক্ষরতার হার কম।  এই শহরের জনসংখ্যার ১১% হল ৬ বছর বা তার কম বয়সী।   তথ্যসূত্র   বিষয়শ্রেণী:কর্ণাটকের শহর
মীর্জা মোহাম্মদ ইউসুফ আলি (১৮৫৮-১৯২০) ছিলেন ব্রিটিশ ভারতের একজন বাঙালি সাহিত্যিক ও সমাজসংস্কারক।মীর্জা মুহাম্মদ ইউসুফ আলি, বাংলাপিডিয়া  প্রারম্ভিক জীবন মীর্জা মুহাম্মদ ইউসুফ আলি ১৮৫৮ সালে রাজশাহীর দুর্গাপুর উপজেলার আলিয়াবাদ গ্রামে জন্মগ্রহণ করেন। তিনি শ্রীধর মধ্যবঙ্গ বিদ্যালয় এবং এরপর রাজশাহী নর্মাল স্কুলে পড়াশোনা করেছেন। স্কুলের ত্রৈমাসিক পরীক্ষায় তিনি কৃতিত্বের সাথে উত্তীর্ণ হয়েছিলেন। তবে এরপর নিয়মিত ছাত্র হিসেবে পড়তে সক্ষম না হওয়ায় তিনি প্রাইভেট পরীক্ষা দিয়ে ১৮৮৭ সালে এন্ট্রান্স পাস করেন। ১৮৯১ সালে তিনি এফ.এ. পরীক্ষায় অকৃতকার্য‌ হওয়ার পর আর প্রাতিষ্ঠানিকভাবে পড়াশোনা করতে পারেননি। বাংলা ও ইংরেজির পাশাপাশি নিজ চেষ্টায় তিনি আরবি, ফারসি ও উর্দু ভাষা রপ্ত করেছিলেন।  কর্মজীবন কর্মজীবনের শুরুতে তিনি কুচবিহারের একটি বাংলা বিদ্যালয়ে শিক্ষকতা করেছেন। এরপর তিনি রাজশাহীর লোকনাথ স্কুল ও রংপুরের সরকারি নর্মাল স্কুলে শিক্ষকতা (১৮৮১-৯৩) করেছেন। এছাড়া তিনি স্কুল পরিদর্শক এবং সাব রেজিস্ট্রার হিসেবেও চাকরি (১৮৯৩-১৯১৭) করেছেন। ১৯১৭ সালে তিনি অবসর নেন।  সমাজ সংস্কার অবসরের পর ইউসুফ আলি সমাজ সংস্কারমূলক কাজে নিয়োজিত হন। রাজশাহীর নূর-আল-ঈমান সমাজ (১৮৮৪), আঞ্জুমানে হেমায়েতে ইসলাম (১৮৯১) এবং রাজশাহী জেলা মুসলমান শিক্ষাসমিতিতে (১৯১৮) তিনি প্রতিষ্ঠাতা সম্পাদক ছিলেন। ১৮৯৯ সালে প্রতিষ্ঠিত রাজশাহীর ফুলার হোস্টেল এবং নওগাঁর মুসলিম হোস্টেল প্রতিষ্ঠায় তিনি সক্রিয় ভূমিকা রেখেছেন। মাসিক নূর-আল-ঈমান (১৯০০), দ্বিমাসিক শিক্ষা সমাচার এবং চতুর্মা‌সিক শিক্ষা সমবায় (১৯১৯) পত্রিকার তিনি সম্পাদক ছিলেন।  সাহিত্য ১৮৯১ সালে তার প্রথম গ্রন্থ দুগ্ধসরোবর প্রকাশিত হয়। ১৮৯৫ সালে তিনি ইমাম গাজ্জালির কিমিয়ায়ে সাআদাত গ্রন্থ সৌভাগ্যস্পর্শমণি নামে বঙ্গানুবাদ করেছেন।  মৃত্যু মীর্জা মুহাম্মদ ইউসুফ আলি ১৯২০ সালের ৩০ মে মৃত্যুবরণ করেন।  তথ্যসূত্র  বিষয়শ্রেণী:১৮৫৮-এ জন্ম বিষয়শ্রেণী:১৯২০-এ মৃত্যু বিষয়শ্রেণী:বাঙালি সাহিত্যিক বিষয়শ্রেণী:রাজশাহী জেলার ব্যক্তি বিষয়শ্রেণী:বাঙালি লেখক বিষয়শ্রেণী:বাংলা ভাষার লেখক বিষয়শ্রেণী:১৯শ শতাব্দীর বাঙালি বিষয়শ্রেণী:বাঙালি মুসলিম বিষয়শ্রেণী:২০শ শতাব্দীর বাঙালি
মুহাম্মদ শেরিফ কামারা (; জন্ম: ২১ অক্টোবর ২০০২; শেরিফ কামারা নামে সুপরিচিত) হলেন একজন গিনিয় পেশাদার ফুটবল খেলোয়াড়। তিনি বর্তমানে গিনিয় ক্লাব হাফিয়া এবং গিনি জাতীয় অনূর্ধ্ব-২৩ দলের হয়ে রক্ষণভাগের খেলোয়াড় হিসেবে খেলেন। তিনি মূলত কেন্দ্রীয় রক্ষণভাগের খেলোয়াড় হিসেবে খেলেন।  ২০২৩ সালে, কামারা গিনি অনূর্ধ্ব-২৩ দলের হয়ে গিনির বয়সভিত্তিক পর্যায়ে অভিষেক করেছিলেন। এরপূর্বে তিনি ২০২২ সালে গিনির হয়ে আন্তর্জাতিক পর্যায়ে অভিষেক করেছেন; গিনির জার্সি গায়ে তিনি এপর্যন্ত ২ ম্যাচে অংশগ্রহণ করেছেন।  প্রারম্ভিক জীবন মুহাম্মদ শেরিফ কামারা ২০০২ সালের ২১শে অক্টোবর তারিখে গিনিতে জন্মগ্রহণ করেছেন এবং সেখানেই তার শৈশব অতিবাহিত করেছেন।  আন্তর্জাতিক ফুটবল কামারা গিনি অনূর্ধ্ব-২৩ দলের হয়ে খেলার মাধ্যমে গিনির প্রতিনিধিত্ব করেছেন। ২০২৩ সালের ৭ই জুলাই তারিখে তিনি মালি অনূর্ধ্ব-২৩ দলের বিরুদ্ধে ম্যাচে গিনি অনূর্ধ্ব-২৩ দলের হয়ে আন্তর্জাতিক পর্যায়ে অভিষেক করেছেন।https://www.transfermarkt.com/spiel/index/spielbericht/4103029 কামারা ফ্রান্সে অনুষ্ঠিত ২০২৪ গ্রীষ্মকালীন অলিম্পিকের জন্য প্রকাশিত গিনি অলিম্পিক দলে বদলি খেলোয়াড় হিসেবে স্থান পেয়েছেন।  ২০২২ সালের ২৭শে আগস্ট তারিখে, ১৯ বছর, ১০ মাস ও ৬ দিন বয়সে, ডান পায়ে ফুটবল খেলায় পারদর্শী কামারা সেনেগালের বিরুদ্ধে অনুষ্ঠিত ২০২৩ আফ্রিকা কাপ অব নেশন্স বাছাইপর্বের ম্যাচে অংশগ্রহণ করার মাধ্যমে আন্তর্জাতিক ফুটবলে গিনির হয়ে অভিষেক করেছেন।টেমপ্লেটট্রান্সফারমার্কেট তিনি উক্ত ম্যাচের মূল একাদশে অন্তর্ভুক্ত ছিলেন;  ম্যাচটি সেনেগাল ১–০ গোলের ব্যবধানে জয়লাভ করেছিল।https://www.national-football-teams.com/matches/report/35277/Senegal_Guinea.html গিনির হয়ে অভিষেকের বছরে কামারা সর্বমোট ২ ম্যাচে অংশগ্রহণ করেছেন।  পরিসংখ্যান আন্তর্জাতিক   দল  সাল  ম্যাচ  গোল গিনি  ২০২২  ২  ০ সর্বমোট  ২  ০  তথ্যসূত্র  বহিঃসংযোগ    বিষয়শ্রেণী:২০০২-এ জন্ম বিষয়শ্রেণী:জীবিত ব্যক্তি বিষয়শ্রেণী:গিনিয় ফুটবলার বিষয়শ্রেণী:ফুটবল রক্ষণভাগের খেলোয়াড় বিষয়শ্রেণী:হাফিয়া ফুটবল ক্লাবের খেলোয়াড় বিষয়শ্রেণী:গিনির আন্তর্জাতিক যুব ফুটবলার বিষয়শ্রেণী:গিনির অনূর্ধ্ব-২৩ আন্তর্জাতিক ফুটবলার বিষয়শ্রেণী:গিনির আন্তর্জাতিক ফুটবলার বিষয়শ্রেণী:২০২৪ গ্রীষ্মকালীন অলিম্পিকের ফুটবলার
ডিমলা রাণী বৃন্দারাণী সরকারি উচ্চ বিদ্যালয় নীলফামারী জেলার ডিমলা উপজেলার একটি সরকারি মাধ্যমিক বিদ্যালয়। এটি ডিমলা আর বি আর স্কুল বা ডিমলা আর বি আর সরকারি উচ্চ বিদ্যালয় নামেও পরিচিত। এটি বর্তমানে একটি বালক উচ্চ বিদ্যালয়। বিদ্যালয়টি ১৯১৭ খ্রিষ্টাব্দে প্রতিষ্ঠিত হয়। এর বর্তমান প্রধান শিক্ষক হলেন মো: মাহফুজুল হক ।   ইতিহাস  ডিমলা রাণী বৃন্দারাণী বিদ্যালয়টি ১৯১৭ খ্রিষ্টাব্দে প্রতিষ্ঠিত হয়। ১৯৮৫ খ্রিষ্টাব্দে এটি জাতীয়করণ করা হয়।  ভর্তি প্রক্রিয়া প্রতি বছর ডিসেম্বর মাসের শেষের দিকে ৬ষ্ঠ শ্রেণীতে ভর্তির জন্য ভর্তি পরীক্ষা অনুষ্ঠিত হতো। কিন্তু কোভিড ১৯ পরবর্তী সময় থেকে লটারির মাধ্যমে ভর্তি প্রক্রিয়া পরিচালনা করা হয়।  শিক্ষা কার্যক্রম এখানে বিজ্ঞান ও  মানবিক শাখায় শিক্ষার্থী ভর্তি করানো হয়।  সহ-শিক্ষা কার্যক্রম  বার্ষিক ক্রীড়া প্রতিযোগিতা   সাংস্কৃতিক সংগঠন  তথ্যসূত্র  বিষয়শ্রেণী:নীলফামারী জেলার বিদ্যালয় বিষয়শ্রেণী:১৯১৭-এ প্রতিষ্ঠিত শিক্ষাপ্রতিষ্ঠান বিষয়শ্রেণী:১৯১৭-এ ভারতে প্রতিষ্ঠিত
ভজনপুর ইউনিয়ন হল বাংলাদেশের রংপুর বিভাগের পঞ্চগড় জেলার তেতুলিয়া উপজেলার অন্তর্গত একটি ইউনিয়ন।  প্রশাসনিক কাঠামো ভজনপুর ইউনিয়ন তেতুলিয়া উপজেলার আওতাধীন ৬ নং ইউনিয়ন পরিষদ। এ ইউনিয়নের প্রশাসনিক কার্যক্রম তেতুলিয়া থানার অধীনে পরিচালিত হয়। এটি জাতীয় সংসদের ১ নং নির্বাচনী এলাকা পঞ্চগড়-১ আসনের অংশ। এই ইউনিয়ন নিন্মলিখিত গ্রাম নিয়ে গঠিত:   ভুতিপুকুর  খালপাড়া  ডাংগা পাড়া  বগুলাহাটী  ভাংগিপাড়া  প্রধানগছ  সারাপি গছ  কুড়ানুগছ  খুনিয়াগছ  গিতালছ  ডিমাগছ  ডাক্তারপাড়া  বৈরাগীগছ  চান্দিয়াগছ  পুহাতুগছ  মালিগছ  পূর্ব বামন পাড়া  পশ্চিম বামন পাড়া  ডাংগাপাড়া  সর্দারপাড়া  ফকিরপাড়া  বানিয়াপাড়া  ভজনপুর  নয়াবাড়ী  গোলাব্দিগছ  ভেলুপাড়া  কাউরুগছ  গনাগছ  সিপাহীপাড়া  ভদ্বেশ্বর  মুর্খাগছ  ব্রহ্মতোল  কৃর্তনপাড়া  শামিত্মনগর   প্রাক্তন চেয়ারম্যানবৃন্দ    মরহুম আজগর আলী  মরহুম নেজাম উদ্দীন  মরহুম খাদেম আলী  মোঃ ইমদাদুল হক  মোঃ একরামুল হক  মোঃ আব্দুল জব্বার  মরহুম মোস্তফা কামাল স্বপন  মোঃ মকছেদ আলী  জনসংখ্যা এর জনসংখ্যা প্রায় ১৭,৫২৮ জন। যার মধ্যে পুরুষের সংখ্যা ৯,১৫২ জন এবং মহিলার সংখ্যা ৮,৩৭৬ জন।   শিক্ষা  এই ইউনিয়নের উল্লেখযোগ্য শিক্ষাপ্রতিষ্ঠান হল:     বেগম ফখরুন নেছা ফাযিল মাদ্রাসা ভজনপুর  ভজনপুর দ্বি-মুখী উচ্চ বিদ্যালয়  বেগম খালেদা জিয়া বালিকা উচ্চ বিদ্যালয় ভজনপুর  গিতালগছ উচ্চ বিদ্যালয়  ভজনপুর কিন্ডার গার্ডেন   ভজনপুর মডেল স্কুল এন্ড কলেজ ।  এ ছাড়াও রয়েছে অসংখ্য সরকারি প্রাথমিক বিদ্যালয় এবং কিন্টার গার্ডেন  যোগাযোগব্যবস্থা ভজনপুর ইউনিয়নের যোগাযোগের প্রধান রাস্তা হল ঢাকা- বাংলাবান্ধা এন৫ (বাংলাদেশ) জাতীয় মহাসড়ক। তেতুলিয়া উপজেলা পরিষদ থেকে এ ইউনিয়নের দূরত্ব  প্রায় ১৫ কিলোমিটার। ইজিবাইক, ভ্যান, পাগলু ও মটর সাইকেল প্রধান বাহন। বর্তমানে বাংলাদেশ সরকার কর্তৃক রেল ব্যবস্থা চালু করার উদ্যোগ নেয়া হয়েছে, যার ফলে কিছুদিন পর বাংলাদেশ থেকে ভারত যাতায়াতের সুবিধা পাওয়া যাবে।  নদী করতোয়া নদী ভজনপুর ইউনিয়নের একমাত্র নদী।  তথ্যসূত্র  বিষয়শ্রেণী:তেঁতুলিয়া উপজেলার ইউনিয়ন
কে এম হেমায়েত উল্লাহ আওরঙ্গজেব (২০ অক্টোবর ১৯৫৫ - ৩ আগস্ট ২০১৩) ছিলেন বাংলাদেশী রাজনীতিবিদ ও  মুক্তিযোদ্ধা। তিনি বিএনপির জাতীয় নির্বাহী কমিটির সদস্য ও শরীয়তপুর জেলা বিএনপির সদস্য ছিলেন। এর আগে তিনি আওয়ামীলীগের রাজনীতির সাথে সম্পৃক্ত ছিলেন।   প্রারম্ভিক জীবন  কে এম হেমায়েত উল্লাহ আওরঙ্গজেব ১৯৫৫ সালের ২০ অক্টোবর শরীয়তপুর জেলার ডামুড্যা উপজেলার দক্ষিণ ডামুড্যা গ্রামে জন্মগ্রহণ করেন। পিতার নাম হাবিবউল্লাহ খান এবং মাতার সামসিয়া বেগম। ছোটবেলায় পিতার কর্মস্থল ঢাকাতেই হওয়ায় তিনি প্রাথমিক, মাধ্যমিক ও উচ্চ মাধ্যমিক পড়াশোনা ঢাকাতে করেন। তিনি ঢাকা কলেজ হতে এইচএসসি এবং ঢাকা বিশ্ববিদ্যালয় হতে সমাজবিজ্ঞানে সম্মানসহ মাস্টার্স পাশ করেন।   রাজনৈতিক জীবন  কলেজ জীবন থেকেই আওরঙ্গজেব ছাত্রলীগের সাথে সম্পৃক্ত হন। তিনি বাংলাদেশ ছাত্রলীগের কেন্দ্রীয় কমিটির সদস্য, আন্তর্জাতিক বিষয়ক সম্পাদক এবং দু’বার সাংগঠনিক সম্পাদক ছিলেন।  ছাত্র আন্দোলন করতে গিয়ে তিনি ১৯৭৫-৭৬ সাল এক বছর কারাবরণ করেন।  ১৯৯১ সালের উপ-নির্বাচনে শরীয়তপুর-১ আসন আব্দুর রাজ্জাক ছেড়ে দেয়ায় আওরঙ্গজেব বাংলাদেশ আওয়ামীলীগের মনোনয়ন পেয়ে নির্বাচনে জয়লাভ করেন। ১৯৯২ সাল হতে তাকে পুনরায় কারাভোগ করতে হয়। ১৯৯২ হতে ১৯৯৬ সাল দীর্ঘ পাঁচ বছর বছর কারাভোগের পর তিনি ১৯৯৬ এর তত্ত্বাবধায়ক সরকারের আমলে বাংলাদেশ সুপ্রিম কোর্টের রায় অনুযায়ী বেকসুর খালাস পান।  যুবলীগ থেকে বহিষ্কারের পর ২০০১ সালের অষ্টম জাতীয় সংসদ নির্বাচনে তিনি স্বতন্ত্র প্রার্থী হিসেবে শরীয়তপুর-১ আসন হতে সংসদ সদস্য নির্বাচিত হন।  ২০০৬ সালে তিনি বিএনপিতে যোগদান করেন।  ২০০৮ সালের নবম জাতীয় সংসদ নির্বাচনে বিএনপির প্রার্থী হয়ে শরীয়তপুর-৩ আসনে আওয়ামী লীগ নেতা আব্দুর রাজ্জাকের কাছে পরাজিত হন।  ২০১১ সালে তিনি বিএনপির কেন্দ্রীয় নির্বাহী কমিটির সদস্য ও শরীয়তপুর জেলা বিএনপির সদস্য ছিলেন।   সমালোচনা  কে এম হেমায়েত উল্লাহ আওরঙ্গজেব ১৯৭৮ সালে বাংলাদেশ সেনাবাহিনীর এক হাবিলদারকে গুলি করে হত্যা করে ভারত পালিয়ে যান, পরবর্তীতে ১৯৮১ সালে মে মাসে দেশে ফিরে আসেন।  স্বাধীন বাংলাদেশের শুরুতে আওরঙ্গজেব ছাত্র লীগ-যুব লীগের মাসেল ম্যান হিসেবে পরিচিত ছিলেন। ঢাকা বিশ্ববিদ্যালয় ছাত্রলীগে ‘শরীয়তপুর-মাদারীপুর গ্রুপটি’ কেন্দ্রীয় কমিটির সাবেক সাংগঠনিক সম্পাদক আওরঙ্গই নিয়ন্ত্রণ করতেন বলে বলা হয়। সন্ত্রাস, দখলদারিত্ব, চাঁদাবাজি নিয়ে ওই সময় আলোচিত-সমালোচিত ছিলেন তিনি। এক সময়ের যুবলীগ নেতা আওরঙ্গের নাম ’৮০ এর দশকের পুরোটা সময়ই ছিল আলোচিত। ঢাকা বিশ্ববিদ্যালয়ে ছাত্রলীগের অভ্যন্তরীণ কোন্দলে সব সংঘর্ষের সময় তার নাম উঠে আসত।  হত্যাসহ বেশ কয়েকটি মামলার আসামি আওরঙ্গ ২০০২ সালে ‘অপারেশন ক্লিনহার্টে’ গ্রেপ্তার হয়েছিলেন।   পারিবারিক জীবন  কে এম হেমায়েত উল্লাহ আওরঙ্গজেব আইনজীবী তাহমিনাকে বিয়ে করেন। তাহমিনা বিএনপির জাতীয় নির্বাহী কমিটির সদস্য। এই দম্পতীর একমাত্র ছেলে অর্জন ও এক কন্যা সন্তান।   মৃত্যু  কে এম হেমায়েত উল্লাহ আওরঙ্গজেব ২০১৩ সালের ৩ আগস্ট ঢাকা-মাওয়া সড়কে মেদেনীমন্ডল ইউনিয়নের খান বাড়ি এলাকায় সড়ক দুর্ঘটনায় নিহত হন।   তথ্যসূত্র   বিষয়শ্রেণী:১৯৫৫-এ জন্ম বিষয়শ্রেণী:২০১৩-এ মৃত্যু বিষয়শ্রেণী:বাংলাদেশ জাতীয়তাবাদী দলের রাজনীতিবিদ বিষয়শ্রেণী:শরীয়তপুর জেলার রাজনীতিবিদ বিষয়শ্রেণী:ঢাকা কলেজের প্রাক্তন শিক্ষার্থী বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী বিষয়শ্রেণী:অষ্টম জাতীয় সংসদ সদস্য বিষয়শ্রেণী:পঞ্চম জাতীয় সংসদ সদস্য বিষয়শ্রেণী:সপ্তম জাতীয় সংসদ সদস্য বিষয়শ্রেণী:বাংলাদেশে সড়ক দুর্ঘটনায় মৃত্যু বিষয়শ্রেণী:বাংলাদেশ আওয়ামী লীগের সাবেক রাজনীতিবিদ
মংপু ভারতের পূর্বপ্রান্তে অবস্থিত পশ্চিমবঙ্গ রাজ্যের উত্তরাংশে অবস্থিত দার্জিলিং জেলার ৩৭৫৯ ফুট উচুতে অবস্থিত একটি পাহাড়ি শহরাঞ্চল৷ এটি সড়ক পথে দার্জিলিং শহর থেকে পূর্বদিকে ৩৩ কিলোমিটার ও শিলিগুড়ি শহর থেকে ৫২ কিলোমিটার উত্তরে অবস্থিত৷ মংপুতে চারটি উচ্চমাধ্যমিক স্তরের শিক্ষাপর্ষদের অন্তর্ভুক্ত বিদ্যালয় সহ মোট ১২ টি বিদ্যালয় রয়েছে৷  মংপু বিশ্বকবি রবীন্দ্রনাথ ঠাকুর সম্পর্কিত রবীন্দ্র সংগ্রহশালার জন্য উল্লেখ্য৷ তিনি এখানে মৈত্রেয়ী দেবীর বাড়িতে থাকাকালীন তার বিখ্যাত 'জন্মদিন' কবিতাটি রচনা করেছিলেন৷http://bn.vikaspedia.in/education/9b69bf9b69c1-9859999cd9979a8/9aa9b69cd99a9bf9ae9ac9999cd9979c7-9ac9c79be9a89b0-99c9be9979be/9b89aa9cd9a49be9b99be9a89cd9a49c79b0-9ac9c79be9a8/9ae9829aa9c1  শহরটি সিঙ্কোনা চাষ ও ১৮৬৪ খ্রিষ্টাব্দে  বিখ্যাত রসায়নবিদ চার্লস হেনরি উড-এর উৎকৃৃষ্ট পদ্ধতিতে কুইনিন নিঃসৃৃত করার আবিষ্কারের জন্য বিখ্যাত৷ এখানে ১৯৮৪ খ্রিষ্টাব্দে সরকারী অনুমোদনপ্রাপ্ত একটি এমিটিন তৈরীর কারখানা ও রয়েছে৷ এই কারখানাগুলি পশ্চিমবঙ্গ সরকারের সিঙ্কোনা চাষ উন্নয়ন পরিষদের আওতাভুক্ত ও তাদের দ্বারাই নিয়ন্ত্রিত হয়৷ ১৮৬০ খ্রিষ্টাব্দ থেকে এই কারখানাগুলি বেঙ্গল প্রেসিডেন্সির দার্জিলিং জেলা নির্দেশকদের দ্বারা পরিচালিত হত৷ সিঙ্কোনা চাষোন্নয়ন পর্ষদ ও অন্যান্য মহৌষধির চাষ এই অঞ্চলের ১০০০২৩.৬১ একর জমিতে সরকারীভাবে নিয়ন্ত্রিত হয়৷  তথ্যসূত্র   বিষয়শ্রেণী:দার্জিলিং জেলার গ্রাম
ডালহৌসি সেনানিবাস () ভারতের হিমাচল প্রদেশ রাজ্যের চাম্বা জেলার একটি সেনানিবাস শহর।   ভৌগোলিক উপাত্ত  শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ১৯৫৪ মিটার (৬৪১০ ফুট)।   জনসংখ্যার উপাত্ত  ভারতের ২০০১ সালের আদম শুমারি অনুসারে ডালহৌসি সেনানিবাস শহরের জনসংখ্যা হল ১৯৬২ জন। এর মধ্যে পুরুষ ৫৬% এবং নারী ৪৪%। এই শহরের জনসংখ্যার ১৪% হল ৬ বছর বা তার কম বয়সী। সাক্ষরতার হার এখানে সাক্ষরতার হার ৭৬%। পুরুষদের মধ্যে সাক্ষরতার হার ৭৯% এবং নারীদের মধ্যে এই হার ৭২%। সারা ভারতের সাক্ষরতার হার ৫৯.৫%, তার চাইতে ডালহৌসি সেনানিবাস এর সাক্ষরতার হার বেশি।   তথ্যসূত্র   বিষয়শ্রেণী:হিমাচল প্রদেশের শহর ও নগর বিষয়শ্রেণী:১৮৬৬-এ ভারতে প্রতিষ্ঠিত
রতুয়া ২ সমষ্টি উন্নয়ণ ব্লক হল ভারতের পশ্চিমবঙ্গ রাজ্যের মালদা জেলার রতুয়া থানার অন্তরগত একটি ব্লক। ব্লকটির সদর পুখুরিয়া।   ভূগোল  পুখুরিয়া  দ্রাঘিমাংশ এ অবস্থিত। রতুয়া ২ সমষ্টি উন্নয়ণ ব্লক মোট ১০১.২৯ বর্গকিলোমিটার এলাকা জুড়ে বিস্তৃত।   গ্রাম পঞ্চায়েত  রতুয়া ২ ব্লক / পঞ্চায়েত সমিতির গ্রাম পঞ্চায়েত গুলি: শ্রীপুর ১, শ্রীপুর ২, মহারাজপুর, সামবলপুর, পারনপুর, আরিহাডাঙ্গা, পুখুরিয়া ও পীরগঞ্জ।  জনপরিসংখ্যান ২০১১ সালের জনগণনা অনুসারে, রাতুয়া ২ সমষ্টি উন্নয়ন ব্লকের জনসংখ্যা ২০২,০৮০। এর মধ্যে ১০২,৯৬২ জন পুরুষ ও ৯৯,১১৮ জন মহিলা।  সাক্ষরতা ২০১১ সালের জনগণনা অনুসারে রতুয়া ২ ব্লকের ২০২,০৮০ জনের মধ্যে ৯৫,৯১৫ জন সাক্ষর। তার মধ্যে ৫০,৭৩৮ জন পুরুষ ও ৪৫,১৭৭ জন মহিলা।  তথ্যসূত্র  বিষয়শ্রেণী:মালদহ জেলার সমষ্টি উন্নয়ন ব্লক
অর্ধায়ু বলতে বুঝায় কোন পদার্থের মোট পরমানুর অর্ধেক পরিমাণ ভেঙ্গে যাওয়ার সময়কালকে। থাম্ব|অর্ধায়ু   সংজ্ঞা  থাম্ব|ডান| ল্যাম্ব্ডা প্রতীক যে সময়ে কোন তেজস্ক্রিয় পদার্থের মোট পরমাণুর ঠিক অর্ধেক পরিমাণ ভেঙ্গে যায় তাকে ঐ পদার্থের অর্ধায়ু বলে। অর্থাৎ, যে সময় কোন তেজস্ক্রিয় পদার্থের 'N' সংখ্যক অণু ভেঙ্গে N/2 সংখ্যক হয়, সেই সময় হলো অর্ধায়ু। অর্ধায়ুকে T1⁄2 দিয়ে প্রকাশ করা হয়।   মূল সূত্র    সূত্রের রূপান্তর       তথ্যসূত্র   বিষয়শ্রেণী:পদার্থবিজ্ঞান বিষয়শ্রেণী:পদার্থবিজ্ঞানের মৌলিক ধারণা বিষয়শ্রেণী:তেজস্ক্রিয়তা বিষয়শ্রেণী:রাসায়নিক গতিবিদ্যা
thumb|গরিষীম পর্বতে শমরীয় ধর্মাবলম্বীদের নিস্তারপর্ব উদ্‌‌যাপন। নিস্তারপর্ব, তারণোৎসব, পাসওভার বা পেসাখ (; ; )"Pesach" . Random House Webster's Unabridged Dictionary শমরীয়ধর্মে একটি গুরুত্বপূর্ণ ধর্মোৎসব। এটি ইস্রায়েলীয়দের মিসর থেকে প্রস্থান ও দাসত্ব থেকে মুক্তির স্মৃতিচারণ করে। শমরীয় নিস্তারপর্ব প্রতি বসন্তকালে পালিত হয়, যেখানে উপাসকেরা তাদের পবিত্রতম স্থান গরিষীম পর্বতে তীর্থযাত্রা করে এবং সেখানে ভেড়া কোরবানি দেয়। এই আচারটি যাত্রাপুস্তক ১২-তে প্রাপ্ত আজ্ঞাগুলির সরাসরি পালন। এতে ভেড়া জবাই, অংশগ্রহণকারীদের কপালে পশুর রক্ত লেপন এবং সেই মাংস রান্না করে নিস্তারপর্বের ভোজের জন্য প্রস্তুত করা হয়।   উদ্‌‌যাপন  শমরীয়রা নিস্তারপর্ব উপলক্ষে তাদের তীর্থস্থান গরিষীম পর্বতে জমায়েত হয়, যেখানে কেন্দ্রীয় কোরবানির অনুষ্ঠান পালিত হয়। এই প্রথা যাত্রাপুস্তক ১২-এর নির্দেশনা অনুসরণ করে, যার মধ্যে রয়েছে ভেড়া জবাই, অংশগ্রহণকারীদের কপালে রক্তের ছাপ দেওয়া এবং মাংস সেঁকে মিলনভোজে পরিবেশন করা। এই কোরবানি ও রক্তের চিহ্ন সেই ঐতিহাসিক ঘটনার প্রতীক — যেখানে ইস্রায়েলীয়রা তাঁদের দরজার কপাটে রক্তের চিহ্ন দিয়েছিল মৃত্যুদূতের হাত থেকে রক্ষা পাওয়ার জন্য।  কোরবানির পর ভেড়ার ঝলসানো মাংস নিরামিষ রুটি (মাৎজা) ও তিক্ত গুল্ম (মারোর) সহযোগে খাওয়া হয়, যেমনটি তোরাহে বলা হয়েছে। শমরীয়রা পাতলা, প্যানকেকের মতো মাৎজা ঘরেই তৈরি করে, যা ইহুদিদের ব্যবহৃত সমতল মাৎজা ক্র‍্যাকারের চেয়ে আলাদা। এই উৎসবভোজ মধ্যরাতে অনুষ্ঠিত হয়, প্রার্থনা ও স্তোত্রগানের মাধ্যমে।  তারণোৎসবে পশু কোরবানির প্রথা আধুনিক পাশ্চাত্য ধর্মগুলোর মধ্যে একটি ব্যতিক্রম চর্চা, যেখানে শমরীয়রা এখনও এই আচার বজায় রেখেছে। এই কোরবানিপ্রথাই শমরীয় নিস্তারপর্বকে যিহূদী নিস্তারপর্ব থেকে পৃথক করে তোলে, যেখানে এখন আর পশুবলি দেওয়া হয় না।   দিনপঞ্জি  প্রতিটি শমরীয় নিস্তারপর্ব একদিন স্থায়ী হয় এবং তার পরপর ছ’দিনব্যাপী নিরামিষ রুটির উৎসব পালন করা হয় — মোট সাতদিন ধরে চলে এই ধর্মীয় অনুষ্ঠান। দিনপঞ্জিতে পার্থক্যের কারণে শমরীয় নিস্তারপর্ব প্রায়শই ইহুদি নিস্তারপর্বের চেয়ে প্রায় এক মাস পর অনুষ্ঠিত হয়।Tour to the Samaritan Passover Sacrifice 2018 - Israel Tour Guide   আরও দেখুন    গরিষীম পর্বত: শমরীয়দের সবচেয়ে পবিত্র তীর্থস্থল যেখানে তারা তারণোৎসবের পশুবলি করে  নিস্তারপর্ব: ইহুদিদের ধর্মীয় উৎসব  শমরীয় তোরাহ: শমরীয়দের দ্বারা ব্যবহৃত তোরাহের সংস্করণ, যা ইহুদি তোরাহ থেকে খানিকটা ভিন্ন  তথ্যসূত্র
দাদরা ও নগর হাভেলি এবং দমন ও দিউ ফুটবল দল হল ভারতের কেন্দ্রশাসিত অঞ্চল দাদরা ও নগর হাভেলি এবং দমন ও দিউর প্রতিনিধিত্বকারী ফুটবল দল। এই দল মূলত সন্তোষ ট্রফিতে অংশগ্রহণ করে। পূর্বে দাদরা ও নগর হাভেলি এবং দমন ও দিউ আলাদা দল হিসেবে খেললেও পরে জুড়ে গিয়ে এই দল হিসেবে খেলতে শুরু করে।  খেলোয়াড়দের তালিকা ২০২২–২৩ সন্তোষ ট্রফির স্কোয়াড:  তথ্যসূত্র     বিষয়শ্রেণী:সন্তোষ ট্রফির দল